TKN คาด H2/61 เติบโตดีกว่า H1/61 แนะซื้อเป้าหมาย 19.50 บาท
TKN คาด H2/61 เติบโตดีกว่า H1/61 แนะซื้อเป้าหมาย 19.50 บาท
10 ส.ค. 2561

บล.ไอร่า ระบุในบทวิเคราะห์วันนี้(10ส.ค.) ว่า บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN แนวโน้ม 2H61 เติบโตดี จากการเข้าสู่ช่วง High Season ของธุรกิจ ภายใต้ยอดขายส่งออกปัจจุบันมีสัดส่วนสูงถึง 61% จากยอดขายรวม ซึ่งคาดยังเติบโตแข็งแกร่งต่อเนื่อง หลังเพิ่มขึ้นกว่า 22% เมื่อ 1Q61 และ 15% เมื่อปี’60 โดยเฉพาะยอดขายในจีน ที่ TKN เน้นทำการตลาดมากขึ้น และล่าสุดสัดส่วนอยู่ที่ 42% ของยอดขายรวม เพิ่มขึ้นต่อเนื่องจาก 37% และ 40% เมื่อปี’59 และ 60 ตามลำดับ
TKN ได้ประโยชน์จากการเริ่มต้นใช้วัตถุดิบสาหร่าย Lot ใหม่ที่มีราคาถูกลงตั้งแต่กลาง 2Q61 คาดช่วย
อัตรากำไรขั้นต้นมีแนวโน้มปรับตัวดีขึ้น หลัง 2Q60 – 1Q61 ถูกกดดันอย่างหนักจากต้นทุนสาหร่ายที่สูงขึ้น นอกจากนี้ Utilization Rate ของโรงงานใหม่ปรับตัวดีขึ้น คาดช่วยลดต้นทุนต่อหน่วยลง ประกอบกับโรงงานแห่งใหม่ได้รับสิทธิประโยชน์ทางภาษี (BOI) ส่งผลดีต่ออัตราภาษีเงินได้ของ TKN
คาดกำไรสุทธิปี’61 อยู่ที่ 765 ล้านบาท กลับมาเติบโต 26% หลังลดลง 22%เมื่อปี’60 พร้อมคาดเงินปันผล 0.44 บาท หรือคิดเป็น Div. Yield ประมาณ 3.0% ประเมินราคาเป้าหมายที่  19.50 บาท